Asbjørn Aarnes

Asbjørn Sigurd Aarnes (født 20. desember 1923 på Vågbø i Tingvoll, død 8. januar 2013 i Oslo) var en norsk litteraturforsker, kjent for en rekke bøker om norsk og fransk litteratur.

Aarnes vokste opp på Nordmøre og fullførte landsgymnaset i Volda under krigen. I Volda ble han tilhenger av riksmål og utviklet interesse for fransk litteratur.Rune Slagstad i Morgenbladet En demokratisk åndsaristokrat, Nekrolog publisert 11. januar 2013 Høsten 1945 begynte han studier i fransk, engelsk og litteraturhistorie i Oslo. Han gjennomførte flere studieopphold i Paris og studerte fra 1951-52 ved École normale supérieure. Han tok magistergrad  i 1950. I 1957 ble Aarnes dr. philos. ved Universitetet i Oslo, med en avhandling om Gérard de Nerval.Asbjørn Aarnes Diktningen hos Gerard de Nerval: hans estetikk og poesi 1957 Han var professor i europeisk litteraturhistorie med fransk som hovedansvar fra 1964 til 1993, samt leder for romansk institutt fra 1966 til 1970.

gift 1950 med Berit Alten (1915-2002), søster av Rønnaug Alten.

Aarnes var i redaksjonen til Idé og tanke 1960-85 og redaktør av Thorleif Dahls kulturbibliotek (1978–2001). Han var medlem av Det Norske Akademi for Språk og Litteratur (preses 1966-83) og Det Norske Videnskaps-Akademi, samt bidragsyter til tidsskriftet Minerva.

Under Mykle-striden i 1957 tilhørte Aarnes kretsen til A.H. Winsnes, som støttet aktoratet i rettssaken mot Mykle.Apollon Ser idéhistorisk på 1900-tallets største kulturkamp intervju med Jan-Erik Ebbestad Hansen om 1950-tallets kulturkamp

Fra 2005 skrev Aarnes en spalte på nynorsk i avisen Dag og Tid, og et utvalg av disse ble utgitt i 2006 under tittelen Råka av røyndom. I 2008 utgav Aarnes en bok om Snorres betydning for europeisk kultur.  I boka ønsker Aarnes å se Snorre som en inspirasjonskilde for romantikken i europeisk litteraturhistorie.Jan Inge Sørbø i Morgenbladet Avmaktas talsmann omtale av Asbjørn Aarnes' Lyset fra nord  Et Snorre-album

 Utmerkelser 
 Ridder av 1. klasse av St. Olavs orden (2008)
 Ridder av Æreslegionen
 Ridder av Den franske fortjenstorden 
 Offiser av De akademiske palmer 
 Ridder av Bjørnsonordenen
 Anders Jahres kulturpris (1990)
 Medlem av Det Norske Akademi for Språk og Litteratur 1961, preses i akademiet fra 1967 til 1982

 Bibliografi 

 Utgivelser 
 Diktningen hos Gérard de Nerval. Estetikk og poesi (doktoravhandling 1957)
 Litteraturforståelse, diktning og kritikk (Tanum, 1961). Med Egil Wyller (red.). I serien Idé og tanke.
 Boileau og diktekunsten. Barokk – Klassisisme – Opplysning (1961)
 Det poetiske fenomen. Essays om Alf Larsen, Gunnar Reiss-Andersen, Emil Boyson og Claes Gill (1963). I serien Idé og tanke.
 Stadier i fransk idéliv (1998)
 Ut av fatning (Aschehoug, 2001). Dialoger med kulturjournalist Hall Bjørnstad.Stian Bromark, Da Aarnes møtte Levinas fra Ny Tid (18.5.01)
 Poesien hos Olav Nygard. Et dikteralbum (Pax, 2004). Biografi.
 Dryadens hind. Om et dikt av Emil Boyson (redaktør, 2004). Artikkelsamling.
 Råka av røyndom (Vidarforlaget, 2006). På nynorsk.
 Lyset i nord – et Snorre-album (Vidarforlaget, 2008).
 Troll i ord (Vidarforlaget, 2009). På nynorsk.

 Oversettelser 
 Michel de Montaigne, 
 René Descartes, Meditasjoner (1980)
 Franz Kafka, Fortellinger (1985)
 Henri Bergson, Den filosofiske intuisjon (1989)
 Emmanuel Lévinas, Den Annens humanisme (1993) og Underveis mot den Annen (1998).

 Referanser 

 Eksterne lenker  

 Torbjørn Røe Isaksen i Minerva Intervju med Asbjørn Aarnes, 2006 , republisert 2013

Kategori:Norske litteraturprofessorer
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Riddere av 1. klasse av St. Olavs Orden
Kategori:Æreslegionen
Kategori:Den nasjonale fortjenstorden (Frankrike)
Kategori:Palmes académiques (Frankrike)
Kategori:Medlemmer av Det Norske Akademi
Kategori:Personer fra Tingvoll kommune
Kategori:Anders Jahres Kulturpris